巴黎架啡店
剛剛同D friend 係深水步食完飯 ,九點幾返歸略嫌太早,所以齊齊坐地鐵出旺角搵野搞。途中有人建議上依家好hit 既上樓coffee shop 飲杯野,一致讚成所以齊齊就係油麻地地鐵站近廟街出囗出,跟住就上左去附近既巴黎架啡店。
呢間野都幾耐歷史下,冇記錯第一間鋪好似開係Portland Street附近。個陣時starbucks都仲未係香港有分店,上樓架啡店更加寥寥可數。間店好細間,只係得大概十零個位,不過就好有親切感,感覺好自然同舒服,d 野唔係特別好食但係睇得出係用心去整。
今次呢間巴黎架啡店應該係其分店。有2層,由地下至2樓沿途既樓梯都掛左d好有歐陸風味既畫。上到去一樓間鋪全場爆滿,真係估唔到閑日都咁多人幫襯,上到2摟先搵到位坐。罩眼睇全場d客平均年齡肯定唔過20,全部少男少女。D位分幾仲,有4人卡位,6人圓枱,同埋可以坐成十幾人既軟林林大梳化(真係好想試下!)。近窗位更可欣賞彌敦道街景。冷氣夠勁,燈光柔和,音樂主要為外國pop music。d環境唔錯,係衰在勁多人煲煙。
我地叫左4杯飲品,因為人客太多人手太少,所以d野等足成粒仲至上。d食物質素認真麻麻。薄荷咖啡(廿幾蚊)竟然冇薄荷味,真係有D失望。不過個blueberry cheese cake算係有d驚喜。賣相雖然有d nnt皮nut骨但都算幾好味。
若果想搵處地方hei~下既呢度係幾好,不過對其他野就唔好要求太高啦。
PS: d waitress 都幾靚女架~
地址:旺角登打士街35號地下
電話:2697-7888